Kollafjørður

Kollafjørður [] (dänisch: "Kollefjord") is a färöische Uatschoft auf da Haptinsl Streymoy. Es hod am 1. Jenna 2020 genau bei ana Flech fo 20,91 km2 816 Eiwohna ghob (Dichtn: 39,02 EW/km2). D Postleitzoi is FO-410 und es ghead seit 2001 zua Tórshavna Kommune.
S Wuat "Kollafjørður" sted im Nominativ, im Akkusativ sogg ma "(á/av)" "Kollafjørð" im Dativ sogg ma "(í/úr) Kollfirði" und im Genitiv sogg ma "(til) Kollfjarðar". Oan, wos z Kollafjørdur wohnd, nennd ma "Kollfirðingur" (Mz.: "Kollfirðingar").
Eadkund.
S Duaf Kollafjørður ligg om Nordgstod fom gleichnomign Fjord und am Sundini. Es is a longs Duaf: fom easchtn bis zum letztn Gebeide hands umma 11 Kilometa, da gschlossane Sidlungsram is umma 6 Kilometa long. Auf Kollafjørður kimb ma fom Westn wia fom Nuadn iwa d Stroß 10. Kollafjørður grenzt on: Oyrareingir, Skælingur, Leynar, Stykkið, Hvalvík und Hósvík.
Kollafjørður bestehd aus de Ortsteile (fo ausstn eina, Haptuat fett): "Í Sundum" (Im Sund), "Kjalnes" (Kiellondspiz), "Miðgerði" (Mittagoatn), "Todnes", "Í Homrum" (In d Schrofn), Við Sjogv (om Meea), "Á Rætt" (om Pferch), "Lygnnes" (Londspiz mid stadm Wossa), "Langasandur" (Longa Strond), "Á Heyggi" (om Biichi), "Frammi í Dal" (Ins Doi fiari), "Á Hvilvt" (On da Grosgruam) und Við Gjónna (Bei d Klomma), wos friara amoi a eings Duaf gweng is.
Gwassa.
D grejsstn Fliss hand d drei gleichnamign Fliss "Dalá" (Doi-Achn). Se laffnd owa in genggleiche Richtunga, oane fom Nuadn iwa Við Gjónna zum Leynavatn (Grenzfluss z Stykkið), d fo d Mjáuvøtn zum Leynaravatn, d onane im Doi "Kollfjarðardalur" in Sidn in Fjord eini. Onane grejssane Bach hand (vo ausstn eina): "Miðgerðsá" (Mittagoatnboch), "Kirkjuá" (Kiachboch), "Sjóvará" (Meeaboch), "Tróndará" (Tróndur sei Boch), "Hundsá" (Hundsboch, Grenzboch z Oyrareingir), "Brekká" (Leitnboch), "Svartá" (Schwoazboch), "Hvilvtá" (Grosgruamboch), "Djúpagil" (Diaffa Grom), "Breiðadalsá" (Broaddoiboch), "Skorá" (Steilhongboch) und "Marknannaáir" (Grenznbach).
Da grejsste See is da "Leynavatn" (Leynarsee), dea zu ziagga am Drittl z Kollafjørdur ghead. Er is 18 Hekta grous, auf ana Hejch fo 63 Meta und wead fo d Kollfirðingar aa "Breiðavatn" (Broada See) gnennd. glei danem findtn si d zwoa "Mjáuvøtn", de oi zwe zua Hejftn z Kollafjørður gheand. Auf da "Skælaskarð" (Skælingura Schoatn) is da See "Tjørnir á Brekkunum" (Weiha auf da Leitn), aa "Skælingsvatn" (Skælingura See) oda "Nýkatjørn" (Nixnweiha) gnennd, noch ana Nixn, wos augschaug hod wia a Roos, de wos do gschwumma sei soigg.
Beag.
Kollafjørður is fo mearane Beag umgem: Im Westn da "Skælingsfjall" (Skælingura Beag, 767 m) und sei Fuabeag "Trantur" (Riassl, 602 m), im Nuadwestn da "Bollin" (Kopf, 616 m), da "Vitin" (Leichdtuam, 606 m), a nomlousa Beag on da Grenz z Hósvík und Hvalvík (622 m), da "Gívrufjall" (Hexnbeag, 649 m) und da "Bøllufjall" (Klumpnbeag, 584 m), im Nuadostn d "Árnadalstindur" (Logafeiadoispitz, 718 m) und da "Vørlufjall" (Reibbeag, 633 m) und außadem nu da "Dyllan" (Milliompa, 481 m) im Zentrum.
Gschicht.
S eascht Moi gnennd is Kollafjørður im "Jarðarbókin" fo 1584, untam mittldänischn Nom "Koldefiord". Seitm Mittloita bfint si z Við Sjógv a Várting, oiso an Ploz fia a Fruajoas-Thing, dia wos bis 1896 do stodgfundn homb. Z Við Sjógv is a oane fo d 10 färöischn Hoizkiachn. Sie is im Joa 1837 baud woan.
Da bekonnte färöische Dichta und Baua Jens Christian Djurhuus (1773–1853) hod z Við Sjógv glebb und wead desweng aa "Sjóvarbóndin" (da Meeabaua) gnennd.
Im Jänna 1985 iss z Kollafjørður zum easchtn Bankiwafoi af d Färöer kemma. Zwoa Fabrecha homb s gonz Gejd fo da eatlichn Bank falong und hand oghaud. D Polizei hod zeascht amoi ausm iwa 25 Kilometa entfeandn Tórshavn oruckn miassn und hod zwengs zweng Eafoarung auf a Strossnspea fazicht, so dass eana d Reiwa hejchstwoascheindli midn Auto zgeng kemma hand, one dassas gmiakd homb. Obwoi si auf da Insl a jeda kennd, hod d Polizei longe Zeid im Dunchin tappt und hod Fasteakung aus Kopenhagen falong. Oanzig d Grejss fo d zwoa Reiwa hombs gwissd. So iss zua Festnom fo am Nonkonfuamistn kemma, dea wos owa a Alibi in Fuam fo am Schwimbodeitridskartal ghob hod.
Oana fo d zwoa Fabrecha is nocha beim Ausgem fo seim gstoina Gejd dawischd wuan. Wiada an 3000 FOK teian Videorekuada kaffm woitt, hodas mid 300 10-Krona-Schei zoid, weida bei da Beiteaufteilung d gonzn kloan Schei kriagg hod.
Kollafjørður hod bis 2001 a eingne Kommune ("Kollafjarðar kommuna") mid d Deaffa Signabøur und Oyrareingir buit, de is owa in d Haptstodgmoa Tórshavn eigemoat wuan.
2014 hod ma im Uatstei "Á Lygnnesi" bei zwow Boarunga auf 165 m bzw. 200 m bis z 26,2 °C woams Wossa gfundn. Da eagiwigane hod 33000 l/h ausgspuckd. D dosign Geolong hand dafo iwaroscht gweng und homb noch ana Eaklearung gsuachd.
Wiatschoft &amp; Spuat.
Kollafjørður lebb fuaoim fom Fiischfong. Es gib z Langasandur an Fischahofn und an Fiischfaoawatungsbetriab sowia a Firma, de wos Fenstaglasln und Spiagln heastejd.. D färöische Londwiatschoftsfasuachsostoit ("Royndarstøðin") ligg im Uatstei Frammi í Dal.
Da Uat hod aa an eingna Spuatfarei, dea si mid KÍF okiazd. Da Farei hod a Hondboi-, a Volleyboi- und a Ruadaoteilung. D gschichtliche Fabindung zum "Sundalag", oiso d Deaffa om Sundini, spiagld si heid nu in da sognenndn "Sundalagsstevna" wida, am Ruadawettbeweab, dea a jedn Summa owexlnd z Hósvík, Hvalvík oda Kollafjørður stodfint.
Bfejkarung.
&lt;graph&gt;{
 "version": 2,
 "width": 1000,
 "height": 150,
 "data": [
 "name": "table",
 "values": [
 "x": 1985,
 "y": 777
 {
 "x": 1986,
 "y": 796
 {
 "x": 1987,
 "y": 791
 {
 "x": 1988,
 "y": 813
 {
 "x": 1989,
 "y": 830
 {
 "x": 1990,
 "y": 849
 {
 "x": 1991,
 "y": 831
 {
 "x": 1992,
 "y": 841
 {
 "x": 1993,
 "y": 834
 {
 "x": 1994,
 "y": 838
 {
 "x": 1995,
 "y": 790
 {
 "x": 1996,
 "y": 779
 {
 "x": 1997,
 "y": 776
 {
 "x": 1998,
 "y": 771
 {
 "x": 1999,
 "y": 746
 {
 "x": 2000,
 "y": 762
 {
 "x": 2001,
 "y": 775
 {
 "x": 2002,
 "y": 786
 {
 "x": 2003,
 "y": 790
 {
 "x": 2004,
 "y": 817
 {
 "x": 2005,
 "y": 820
 {
 "x": 2006,
 "y": 798
 {
 "x": 2007,
 "y": 819
 {
 "x": 2008,
 "y": 799
 {
 "x": 2009,
 "y": 806
 {
 "x": 2010,
 "y": 799
 {
 "x": 2011,
 "y": 797
 {
 "x": 2012,
 "y": 791
 {
 "x": 2013,
 "y": 796
 {
 "x": 2014,
 "y": 734
 {
 "x": 2015,
 "y": 749
 {
 "x": 2016,
 "y": 760
 {
 "x": 2017,
 "y": 758
 {
 "x": 2018,
 "y": 793
 {
 "x": 2019,
 "y": 817
 {
 "x": 2020,
 "y": 816
 ]
 ],
 "scales": [
 "name": "x",
 "type": "ordinal",
 "range": "width",
 "zero": false,
 "domain": {
 "data": "table",
 "field": "x"
 },
 "name": "y",
 "type": "linear",
 "range": "height",
 "nice": true,
 "domain": {
 "data": "table",
 "field": "y"
 "axes": [
 "type": "x",
 "scale": "x"
 {
 "type": "y",
 "scale": "y"
 ],
 "marks": [
 "type": "rect",
 "from": {
 "data": "table"
 "properties": {
 "enter": {
 "x": {
 "scale": "x",
 "field": "x"
 "y": {
 "scale": "y",
 "field": "y"
 "y2": {
 "scale": "y",
 "value": 0
 "fill": {
 "value": "steelblue"
 "width": {
 "scale": "x",
 "band": "true",
 "offset": -1
}&lt;/graph&gt;